பஜனை பாடும் அவர்கள் எப்போதும் தங்கள் பெயருடன் ராமானுஜதாசன் என்றே அழைத்து மகிழ்வார்கள். சமுதாயத்தில் அனைத்துப் பிரிவினரும் சம்பிரதாய அமைப்பில் வேறு பட்டாலும் ராமானுஜதாசனாக இருப்பதில் அவ்வளவு சந்தோஷம் அவர்களுக்கும் அவர்கள் குடும்பத்தினருக்கும். முக்கியமாக திருக்குலத்தார் என்று பக்தியுடன் ஸ்ரீ ராமானுஜரால் அரவணைக்கப்பட்டோரும் ராமானுஜதாசனாகவே இருப்பார்கள். ஒருவர் மற்றொருவர் காலில் விழுந்து வணங்குவது, தன் கழுத்தில் உள்ள பூமாலையினை காலில் விழுந்து வணங்குபவர்களுக்கு சூடுவது அவர்களைப் பொருத்தவண்ணம் ஸ்ரீ ராமானுஜருக்கே சூட்டி அலங்கரிப்பதற்கு சமமாக நினைப்பார்கள், மகிழ்ச்சி கொள்வார்கள்.